Xususiy uy-joy mulkdorlari shirkatlari tomonidan jalb etiladigan bank kreditlari boʻyicha tumanlar (shaharlar) hokimliklari tomonidan kafolatlar berilishi va muddati oʻtkazib yuborilgan qarzdorlikni qoplash tartibi toʻgʻrisidagi nizomni tasdiqlash haqida
(resolution, 2022-04-05)

Oʻzbekiston Respublikasi Prezidentining “Tijorat banklarining moliyaviy barqarorligini taʼminlash, faoliyati samaradorligini oshirish va kredit siyosatini takomillashtirish chora-tadbirlari toʻgʻrisida” 2018-yil 21-dekabrdagi PQ-4071-son qaroriga muvofiq Vazirlar Mahkamasi qaror qiladi: 1. Xususiy uy-joy mulkdorlari shirkatlari tomonidan jalb etiladigan bank kreditlari boʻyicha tumanlar (shaharlar) hokimliklari tomonidan kafolatlar berilishi va muddati oʻtkazib yuborilgan qarzdorlikni qoplash tartibi toʻgʻrisidagi nizom ilovaga muvofiq tasdiqlansin. 2. Oʻzbekiston Respublikasi Markaziy banki, Uy-joy kommunal xizmat koʻrsatish vazirligi manfaatdor vazirliklar va idoralar, shuningdek, mahalliy ijro etuvchi hokimiyat organlari bilan birgalikda ular qabul qilgan normativ-huquqiy hujjatlarni ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov, Oʻzbekiston Respublikasi Markaziy banki raisi M.B. Nurmuratov va Oʻzbekiston Respublikasi uy-joy kommunal xizmat koʻrsatish vaziri M.X. Saliyev zimmasiga yuklansin. 1. Ushbu Nizom xususiy uy-joy mulkdorlari shirkatlari (keyingi oʻrinlarda shirkatlar deb ataladi) tomonidan jalb etiladigan bank kreditlari boʻyicha tumanlar (shaharlar) hokimliklari tomonidan kafolatlar berilishi va muddati oʻtkazib yuborilgan qarzdorlikni qoplash tartibini belgilaydi. 2. Tumanlar (shaharlar) hokimliklari tomonidan kafolat shirkatlar tomonidan jalb etiladigan kreditlar boʻyicha beriladi. 3. Tumanlar (shaharlar) hokimliklari kafolatlarni (keyingi oʻrinlarda kafolat deb ataladi) berishda toʻlanishi kerak boʻlgan summa kredit shartnomalarida belgilangan muddatlarda shirkatlar tomonidan toʻlanmagan taqdirda u tomonidan jalb etiladigan kreditlar boʻyicha muddati oʻtkazib yuborilgan qarzdorlik qonunchilikda taqiqlanmagan budjetdan tashqari manbalar mablagʻlari (keyingi oʻrinlarda budjetdan tashqari mablagʻlar deb ataladi) hisobiga qarzni qaytarish uchun tijorat banki oldidagi majburiyatni oʻziga oladi. 4. Kafolat berilganligi uchun toʻlov (mukofot puli) undirilmaydi. 5. Kafolat ushbu Nizomga 1-ilovaga muvofiq sxema boʻyicha tegishli tumanlar (shaharlar) hokimlarining qarorlariga asosan beriladi. Kafolat shirkatlar tomonidan amalga oshirish taklif etilayotgan loyihalar (tadbirlar) boʻyicha asoslangan materiallar (hisob-kitoblar) kiritilishi va ular boʻyicha uy-joy-kommunal xizmat koʻrsatish boʻlimi va moliya boʻlimining ijobiy xulosalari mavjud boʻlgan taqdirda beriladi. 6. Kafolatni olish uchun shirkat tegishli tuman (shahar) hokimligiga: ushbu Nizomga 2-ilovaga muvofiq shakl boʻyicha kafolat berishga buyurtmanomani; bank krediti hisobiga amalga oshirish rejalashtirilayotgan loyiha (tadbir) toʻgʻrisidagi maʼlumotlarni; kredit shartnomasi va jalb etilayotgan kreditlarni qaytarish jadvali loyihalarini; loyihani (tadbirni) moliyalashtirishning barcha manbalari boʻyicha tasdiqlovchi hujjatlarni; amalga oshirish taklif etilayotgan loyihalar doirasida bajarilayotgan ishlar hajmi boʻyicha ish hujjatlarini (loyiha-smeta hujjatlari va davlat ekspertizasi xulosasi); keyingi 2 yildagi faoliyatning moliyaviy natijalari, shu jumladan, moliyaviy oqimlar toʻgʻrisidagi maʼlumotni; shirkat tomonidan oldin jalb etilgan kreditlar boʻyicha muddati oʻtkazib yuborilgan qarzdorlik yoʻqligi toʻgʻrisidagi maʼlumotnomani; bank kreditini jalb etish, shuningdek, belgilangan tartibda rasmiylashtirilgan jalb etilgan kreditlar boʻyicha muddati oʻtkazib yuborilgan qarzdorlikni shirkatning mol-mulki hisobiga qoplash toʻgʻrisidagi shartga rozilik berish haqida shirkat aʼzolari umumiy yigʻilishining qarorini; huquqni belgilovchi hujjatlarning nusxalari bilan birgalikda shirkatning mol-mulki tarkibi roʻyxatini taqdim etadi. 7. Tumanlar (shaharlar) hokimliklari bir ish kuni mobaynida ushbu Nizomning 6-bandida koʻrsatilgan hujjatlarni uy-joy kommunal xizmat koʻrsatish boʻlimiga va moliya boʻlimiga yuboradi. Uy-joy kommunal xizmat koʻrsatish boʻlimi va moliya boʻlimi hujjatlar tushgan kundan boshlab besh ish kuni mobaynida: tanqidiy mulohazalar va takliflar boʻlganda — ularni rad etishning aniq sabablarini va shirkat koʻrsatib oʻtilgan sabablarni bartaraf etib hujjatlarni takroran koʻrib chiqish uchun taqdim etishi uchun yetarli boʻlgan muddatni koʻrsatib tegishli tumanlar (shaharlar) hokimliklariga yozma shaklda yuboradilar; tanqidiy mulohazalar boʻlmaganda — tumanlar (shaharlar) hokimliklariga loyihalarni (tadbirlarni) amalga oshirishning maqsadga muvofiqligi toʻgʻrisidagi tavsiyalar bilan birga xulosani beradilar. Shirkatlar tomonidan tanqidiy mulohazalar bartaraf etilgandan va takliflar hisobga olingandan keyin uy-joy-kommunal xizmat koʻrsatish boʻlimi va moliya boʻlimi tomonidan hujjatlarni takroran koʻrib chiqish barcha zarur hujjatlar bilan birgalikda shirkatning arizasi olingan kundan boshlab besh ish kuni mobaynida amalga oshiriladi. 8. Tumanlar (shaharlar) hokimliklari besh ish kuni mobaynida: tuzilgan kredit shartnomalarini va qarzni qaytarish jadvallarini, budjetdan tashqari mablagʻlarning arizada koʻrsatilgan manbalari boʻyicha tushumlar mavjudligi va prognozini hisobga olgan holda shirkat tomonidan jalb etilayotgan bank kreditlari boʻyicha unga kafolat berish toʻgʻrisidagi tegishli qarorni qabul qiladilar; shirkat bilan shartnoma tuzadilar, unda ajratiladigan kreditlar boʻyicha undirilgan muddati oʻtkazib yuborilgan qarzdorlikni shirkatning mol-mulki hisobiga qoplash toʻgʻrisidagi shartlarni nazarda tutadilar. Kafolat hokim tomonidan imzolanadi, u boʻlmaganda — hokimning vazifalarini ijro etuvchi vakolatli mansabdor shaxs tomonidan imzolanadi. Kafolatda: kafilning — tuman (shahar) hokimligining nomi; kafolat berilgan sana, hisobga olish raqami, kafolatning amal qilish muddati va summasi; shirkatning nomi (prinsipal); bankning — kafillikni oluvchining nomi (benefitsiar); kredit shartnomasining sanasi, raqami va summasi; kafolat boʻyicha majburiyatlarni toʻlash shartlari va qonunchilikka muvofiq boshqa qoidalar koʻrsatilgan boʻlishi kerak. Kafolat tuman (shahar) hokimligining firma blankasida rasmiylashtiriladi. Kafolatlarni hisobga olish alohida hisobga olish jurnalida yuritiladi. Kafolatlarni hisobga olish jurnali raqamlangan, ip oʻtkazib tikilgan vakolatli mansabdor shaxsning imzosi va tuman (shahar) hokimligining gerbli muhri bilan tasdiqlangan boʻlishi kerak. Kafolat imzolangan kundan boshlab kuchga kiradi. 9. Kafolat: oldin shirkat tomonidan jalb etilgan bank kreditlari va Oʻzbekiston Respublikasi budjet tizimi tegishli darajalari budjetlariga toʻlovlar boʻyicha muddati oʻtkazib yuborilgan qarzdorligi bor boʻlgan; faoliyati salbiy moliyaviy natijali shirkatlarga berilishi mumkin emas. 10. Shirkatlarga ajratilgan kreditlar boʻyicha muddati oʻtkazib yuborilgan qarzdorlik yuzaga kelganda va kredit shartnomalariga ilova qilinadigan ularni qaytarish jadvaliga rioya qilinmaganda tijorat banki uch ish kuni mobaynida tegishli tumanlar (shaharlar) hokimliklarini muddati oʻtkazib yuborilgan qarzdorlik hosil boʻlganligi toʻgʻrisida xat bilan xabardor qiladi. Tijorat banki xatiga: kafolatning nusxasi; kredit shartnomasining nusxasi; tijorat bankining shirkatda muddati oʻtkazib yuborilgan qarzdorlik borligi toʻgʻrisidagi maʼlumotnomasi ilova qilinadi; 11. Tegishli tuman (shahar) hokimligi tijorat bankining xatini besh ish kuni mobaynida koʻrib chiqadi va shirkatning mavjud muddati oʻtkazib yuborilgan qarzini tijorat bankiga qaytarish toʻgʻrisida qaror qabul qiladi. Jalb etilgan kreditlar boʻyicha shirkatning muddati oʻtkazib yuborilgan qarzini qaytarish uchun moʻljallangan mablagʻlar kafil tomonidan faqat kredit beruvchining hisob raqamiga yoʻnaltiriladi. 12. Shirkatning muddati oʻtkazib yuborilgan qarzdorligi toʻgʻrisida qaror qabul qilingandan soʻng keyingi ish kunidan kechikmay tuman (shahar) hokimligi tegishli shirkatning qarzdorligi summasini budjetdan tashqari mablagʻlar hisobiga har bir shirkat uchun bankda alohida ochiladigan 29801 (mijozlar bilan hisob-kitoblar) hisob raqamiga oʻtkazadi. 29801 hisob raqamiga tushgan mablagʻlardan faqat shirkatlarning kreditlari boʻyicha muddati oʻtkazib yuborilgan qarzdorlikni qaytarish uchun foydalaniladi. 13. Tumanlar (shaharlar) hokimliklarining shirkat tomonidan jalb etilgan kredit boʻyicha shirkatning muddati oʻtkazib yuborilgan qarzdorligini qaytarishga yoʻnaltirilgan budjetdan tashqari mablagʻlari koʻrsatib oʻtilgan shirkatga tegishli boʻlgan mol-mulk yoki debitor qarzdorlik hisobiga qoplanadi. 14. Tumanlar (shaharlar) hokimliklarining kafolati ostida ajratilgan kreditlardan maqsadli foydalanish va ularni oʻz vaqtida qaytarishning hisobini yuritish va monitoring olib borish uy-joy kommunal xizmat koʻrsatish boʻlimlari tomonidan maʼlumotlarni muntazam ravishda solishtirish orqali moliya boʻlimlari va tijorat banklari bilan birgalikda amalga oshiriladi. 15. Kafolat amal qilishining butun muddati mobaynida shirkat: a) kafolat ostida jalb etilgan bank krediti boʻyicha barcha toʻlovlarni oʻz vaqtida toʻlashi; b) uy-joy-kommunal xizmat koʻrsatish boʻlimlariga, moliya boʻlimlariga va tijorat banklariga joriy oyning 5-kunidan kechikmay har oyda tumanlar (shaharlar) hokimliklarining kafolati ostida ajratilgan kreditlardan foydalangan holda amalga oshiriladigan loyihalar (tadbirlar) boʻyicha bajarilgan ishlar hajmlari toʻgʻrisidagi maʼlumotlarni taqdim etishi shart. 16. Shirkatning rahbari: maʼlumotlarning ishonchliligi va kafolat ostida kreditlarni jalb etish uchun taqdim etilgan hujjatlarni rasmiylashtirishning toʻgʻriligi; shirkatga ajratilgan bank kreditidan maqsadli va samarali foydalanilishi va oʻz vaqtida qaytarilishi, shuningdek, ushbu Nizomga muvofiq tegishli tuman (shahar) hokimligining shirkat tomonidan kafolat ostida jalb etilgan bank krediti boʻyicha shirkatning muddati oʻtkazib yuborilgan qarzdorligini qaytarishga yoʻnaltirilgan budjetdan tashqari mablagʻlari koʻrsatib oʻtilgan shirkatning mol-mulki hisobiga qoplanishi uchun shaxsan javob beradi. 17. Oʻzbekiston Respublikasi Moliya vazirligining Davlat moliyaviy nazorati bosh boshqarmasining hududiy boshqarmasi har bir yil choragi yakunlari boʻyicha kafolatlar berilishining toʻgʻriligini tekshiradi hamda tumanlar (shaharlar) hokimliklarining kafolati ostida ajratilgan bank kreditlaridan maqsadli va samarali foydalanish ustidan nazorat qiladi. Bosqichlar Subyektlar Chora-tadbirlar Bajarish muddati 1-bosqich Xususiy uy-joy mulkdorlari shirkati 1. Kafolat olish uchun buyurtmanoma va zarur tegishli hujjatlarni tayyorlaydi. 2. Tegishli hujjatlarni ilova qilgan holda buyurtmanomani bevosita yoki pochta aloqasi xizmati orqali tuman (shahar) hokimligiga taqdim etadi. Zaruratga koʻra 2-bosqich Tuman (shahar) hokimligi 1. Kafolat olish uchun taqdim etilgan buyurtmanoma va hujjatlarni qabul qilib oladi. Hujjatlar qabul qilingan kunda. 2. Hujjatlarni uy-joy kommunal xizmat koʻrsatish boʻlimiga va moliya boʻlimiga yuboradi. Bir ish kuni mobaynida 3-bosqich Uy-joy-kommunal xizmat koʻrsatish boʻlimi, moliya boʻlimi Olingan hujjatlarni koʻrib chiqadi va tuman (shahar) hokimligiga loyihalarni (tadbirlarni) amalga oshirishning maqsadga muvofiqligi toʻgʻrisida ijobiy xulosa beradi yoki ular boʻyicha tanqidiy mulohazalar va takliflarni ilova qiladi. Besh ish kuni mobaynida 4-bosqich Tuman (shahar) hokimligi 1. Uy-joy kommunal xizmat koʻrsatish boʻlimi va moliya boʻlimining ijobiy xulosalari asosida shirkatga kafolat berish toʻgʻrisida qaror qabul qiladi va qabul qilingan qaror toʻgʻrisida shirkatni xabardor qiladi. Uch ish kuni mobaynida 2. Uy-joy-kommunal xizmat koʻrsatish boʻlimi va moliya boʻlimining tanqidiy mulohazalarini bartaraf etish va takliflarni hisobga olish hamda takroran kiritish uchun shirkatga yuboradi. Besh ish kuni mobaynida 5-bosqich Xususiy uy-joy mulkdorlari shirkati 1. Kafolat berish toʻgʻrisida qaror qabul qilinganda tuman (shahar) hokimligi bilan shartnoma tuzadi. Ikki ish kuni mobaynida 2. Tanqidiy mulohazalar bildirilgan boʻlsa, ularni bartaraf etish va takliflarni hisobga olgan holda hujjatlarni qayta taqdim etadi. Tanqidiy mulohazalarda koʻrsatilgan muddat mobaynida (zaruratga koʻra) 6-bosqich Tuman (shahar) hokimligi Kafolatni tijorat bankining tegishli filialiga yuboradi. Bir ish kuni mobaynida